

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 19.martā Nr.**150**

 (prot.Nr.13, 9.§)

**Par zemes vienības, kadastra apzīmējums 0500 001 8206, Raiņa ielā 69**

**(Daugavpils Centrālais parks), daļas nomas tiesību izsoli**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 2.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 32.punktu, 40.punktu, ņemot vērā Daugavpils pilsētas domes (turpmāk – Domes) Pilsētbūvniecības un vides komisijas 2020.gada 11.februāra sēdes protokola izrakstu Nr.5, 2019.gada 18.decembra SIA "Vindeks" iesniegto nekustamā īpašuma, zemes vienības ar kadastra apzīmējumu 0500 001 8206, iespējamo nomas maksas novērtējumu - 0,81 EUR par 1 m2 mēnesī bez pievienotās vērtības nodokļa, Domes Īpašuma komitejas 2020.gada 19.marta atzinumu un Domes Finanšu komitejas 2020.gada 19.marta atzinumu, atklāti balsojot: PAR – 12 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs), PRET – nav, ATTURAS – nav, **Daugavpils pilsētas dome nolemj:**

1. Nodot iznomāšanai Daugavpils pilsētas pašvaldības īpašumā esošās zemes vienības, kadastra apzīmējums 0500 001 8206, Raiņa ielā 69 (Daugavpils Centrālais parks), daļu 20 m2 platībā (turpmāk - Zemesgabals) bez apbūves tiesības uz 3 (trīs) gadiem tirdzniecības paviljona uzstādīšanai, vasaras sezonas periodā (katra gada laika posmā no 1.maija līdz 31.augustam), rīkojot mutisku nomas tiesību izsoli.

2. Apstiprināt Zemesgabala nomas tiesību izsoles sākumcenu 17,00 EUR (septiņpadsmit eiro) mēnesī.

3. Apstiprināt Zemesgabala nomas tiesību izsoles noteikumus.

 4. Izveidot Zemesgabala nomas tiesību izsoles komisiju šādā sastāvā:

Komisijas priekšsēdētājs: A.Nikolajevs, Domes Īpašuma pārvaldīšanas departamenta

 Nekustamā īpašuma nodaļas vadītājs.

Komisijas priekšsēdētāja A.Kozinda, Domes Īpašuma pārvaldīšanas departamenta Īpašuma

vietnieks: uzskaites daļas vadītājs.

Komisijas locekļi: S.Kraine, Domes Īpašuma pārvaldīšanas departamenta juriste;

 I.Ilarionova, Domes Īpašuma pārvaldīšanas departamenta

 Nekustamā īpašuma izvērtēšanas vecākā speciāliste.

5. Izsoles komisijai veikt Zemesgabala nomas tiesību izsoli, pamatojoties uz šim lēmumam pievienotajiem izsoles noteikumiem.

 6. Izsoles komisijai parakstīt Zemesgabala nodošanas un pieņemšanas aktu.

Pielikumā: Izsoles noteikumi ar pielikumiem.

Domes priekšsēdētājs *(personiskais paraksts)* A.Elksniņš